Gunnar Birkerts

Gunnar Birkerts (Gunārs Birkerts; født 17. januar 1925 i Riga i Latvia. død 15. august 2017) var en amerikansk arkitekt som gjennom det meste av sin karriere var bosatt i Michigan. Et utvalg av hans prosjekter omfatter Corning Museum of Glass i Corning i delstaten New York, Marquette Plaza i Minneapolis, Kemper Museum of Contemporary Art i Kansas City og den amerikanske ambassaden i Caracas i Venezuela.

 Liv og virke
 Bakgrunn
Birkerts vokste opp i Latvia men flyktet fra den fremrykkende russiske hær i slutten av annen verdenskrig. Han ble utdannet ved Technische Hochschule Stuttgart i Tyskland i 1949. 

Karriere
Birkerts reiste til USA og arbeidet i første omgang for Perkins og Will, deretter for Eero Saarinen og endelig for Minoru Yamasaki, før han åpnet sitt eget arkitektkontor i en forstad til Detroit.

Birkerts praktiserte opprinnelig i partnerskapet Birkerts and Staub, men etter at partnerskapet opphørte ble virksomheten omdannet til Gunnar Birkerts and Associates. Virksomheten mottok ærespriser for sine prosjekter fra  American Institute of Architects i 1962, 1970, 1973, samt atskillige priser fra Michigan Society of Architects og dens lokale avdeling. Birkerts sluttet seg til fakultetet ved University of Michigan i 1959 og underviste frem til 1990.

Birkerts ble valgt som fellow i American Institute of Architects i 1970 og som fellow i den latviske arkitektforening i 1971. Han ble mottaker av tallrike individuelle priser, herunder et stipendium fra Graham Institut for Advanced Studies i Fine Arts i 1971, en gullmedalje fra Michigan Society of Architects i 1980, Arnold W. Brunner Memorial-prisen i arkitektur ved American Academy and Institute of Arts and Letters i 1981. I 1993 ble Birkerts utnevnt til Michigan Artist of the Year. 

Birkerts ble æresdoktor ved Rigas tekniske universitet i 1990, til offiser av Trestjerneordenen den 8. november 1995  og mottok en stor medalje av Latvias vitenskapsakademi i 2000.

Birkerts drev senere sitt arkitektkontor i Wellesley i Massachusetts. Hans sønn er den kjente litteraturkritiker Sven Birkerts.

 Bibliografi 
 Birkerts, Gunnar, Gunnar Birkerts -- Metaphoric Modernist, Axel Menges, Stuttgart, Germany 2009; ISBN 978-3936681260
 Birkerts, Gunnar, Process and Expression in Architectural Form, University of Oklahoma Press,  Norman OK 1994;  ISBN 0806126426
 Birkerts, Gunnar, Subterranean Urban Systems, Industrial Development Division-Institute of Science and Technology, University of Michigan 1974
 Kaiser, Kay, The Architecture of Gunnar Birkerts, American Institute of Architects Press, Washington DC 1989;  ISBN 1558350519
 Martin, William, Gunnar Birkerts and Associates (Yukio Futagawa, editor and photographer), A.D.A. Edita (GA Architect), Tokyo 1982
 Gunnar Birkerts & Associates, IBM Information Systems Center, Sterling Forest, N.Y., 1972; Federal Reserve Bank of Minneapolis, Minnesota, 1973 (Yukio Futagawa, editor and photographer), A.D.A. EDITA (GA Architecture), Tokyo 1974

 Referanser

 Kilder 

 Eksterne lenker 
Gunnar Birkerts Architects, Inc.
"Gunnar Birkerts papers 1930-2002" hos Bentley Historical Library ved University of Michigan. 

Kategori:Personer fra Riga
Kategori:Arkitekter fra USA